जवंगा में युवा बीपीओ से जुड़े ट्रेनी रमन कुमार ने बताया, 'साक्षरता के अलावा युवाओं को अब अच्छी शिक्षा और स्किल ट्रेनिंग के मौके भी मिल रहे हैं. हम बीजापुर जिले के छोटे आदिवासी गांव से आए हैं, जो अब भी माओवादियों के शिकंजे में है. शिक्षा और उसके बाद रोजगार से युवाओं की सोच में बदलाव मुमकिन होगा और वे नक्सल विचारधारा की तरफ आकर्षित नहीं हो सकेंगे. हमारे जिले में भी अब धीरे-धीरे चीजें बदल रही हैं.'